FI Euroopan unionin virallinen lehti C 418/5

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu muutoshakemuksen julkaiseminen

(2016/C 418/05)

Tämä julkaiseminen antaa oikeuden vastustaa muutoshakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla.

SUOJATUN ALKUPERÄNIMITYKSEN / SUOJATUN MAANTIETEELLISEN MERKINNÄN ERITELMÄN MUUN KUIN VÄHÄISEN MUUTOKSEN HYVÄKSYMISTÄ KOSKEVA HAKEMUS

Asetuksen (EU) N:o 1151/2012 53 artiklan 2 kohdan ensimmäisen alakohdan mukainen muutoksen hyväksymistä koskeva hakemus

”PROSCIUTTO VENETO BERICO-EUGANEO”

EU-nro: PDO-IT-02104 – 18.1.2016

SAN ( X ) SMM ( )

1. Hakijaryhmä ja oikeutettu etu

Consorzio di tutela del Prosciutto Veneto Berico-Euganeo DOP.

Päätoimipaikka : Piazza V. Emanuele II 3 5044 Montagnana (PD) ITALIA Puhelin ja faksi : +39 042982964 Sähköposti : info@prosciuttoveneto.it

Consorzio di tutela del Prosciutto Veneto Berico-Euganeo D.O.P. on 14.10.2013 annetun maa- ja metsätalousministeriön asetuksen (decreto) nro 12511 13 §:n 1 momentin nojalla oikeutettu muutoshakemuksen esittämiseen.

2. Jäsenvaltio tai kolmas maa

Italia

3. Eritelmän kohta, jota muutos koskee

— ☐ Tuotteen nimi — ☐ Tuotteen kuvaus — ☐ Maantieteellinen alue — ☒ Alkuperätodisteet — ☒ Tuotantomenetelmä — ☐ Yhteys maantieteelliseen alueeseen — ☒ Merkinnät — ☒ Muuta [Merkinnät; Pakkaaminen; Valvontaelin]

4. Muutoksen (muutosten) tyyppi

— ☐ Rekisteröidyn SAN:n tai SMM:n tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti. — ☒ Rekisteröidyn SAN:n tai SMM:n, jonka yhtenäistä asiakirjaa (tai vastaavaa) ei ole julkaistu, tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

5. Muutos (muutokset)

Pakkaaminen

Halutaan poistaa velvoite, joka koskee tuotteen leikkaamista luuttomaksi, paloittelemista, viipaloimista ja esipakkaamista maantieteellisellä tuotantoalueella.

Kyseisen velvoitteen poistaminen aiheuttaa muutoksia eritelmän B ja C osan seuraaviin kohtiin:

Kohta B.5

Teksti

”Edellä mainitut toimenpiteet on toteutettava valtuutetun elimen suoran valvonnan alaisuudessa yksinomaan konsolidoidun tekstin 4 artiklassa tarkoitetulla tyypillisellä jalostusalueella.”

muutetaan seuraavasti:

”Tuotteen leikkaaminen luuttomaksi, paloitteleminen, viipaloiminen ja esipakkaaminen voivat tapahtua myös kohdassa C1 tarkoitetun alueen ulkopuolella, mutta ne on suoritettava valvontaelimen valvonnan alaisuudessa.”

Muuttamalla kyseistä kohtaa sallitaan tuotteen leikkaaminen luuttomaksi, paloitteleminen, viipaloiminen ja esipakkaaminen myös yksilöidyn maantieteellisen alueen ulkopuolella mutta varmistetaan samalla niitä koskeva valvonta.

Hyväksytyn valvontaelimen harjoittama valvonta on perusteltua, koska viipaloinnin yhteydessä SAN-tunnus irrotetaan.

Kohta C.2

Teksti

”Tuotantolaitosten (prosciuttifici) sekä viipalointi- ja pakkauslaitosten on sijaittava kohdassa C.1 tarkoitetulla alueella, jolla näin ollen kaikki tässä eritelmässä määrätyt raaka-aineen jalostusvaiheet on tehtävä.”

muutetaan seuraavasti:

”Tuotantolaitosten (prosciuttifici) on sijaittava kohdassa C.1 tarkoitetulla alueella, jolla näin ollen kaikki tässä eritelmässä määrätyt raaka-aineen jalostusvaiheet on tehtävä.”

Muutos vastaa kohdassa B.5 esitettyjä täsmennyksiä, ja sillä sallitaan tuotteen leikkaaminen luuttomaksi, paloitteleminen, viipaloiminen ja esipakkaaminen myös yksilöidyn maantieteellisen alueen ulkopuolella mutta varmistetaan samalla niitä koskeva valvonta.

Alkuperätodisteet

Koska maantieteellinen yhteys on poistettu tiettyjen käsittelytoimenpiteiden osalta, eritelmän C ja E osien jäljempänä mainittuja kohtia on muutettu, jotta voidaan varmistaa tuotteen jatkokäsittely- ja pakkaamistoimenpiteiden valvontaa koskevat säännöt ja varmistaa tuotteen asianmukainen tunnistettavuus ja jäljitettävyys.

Kohta C 8.1

Teksti

”Kuten konsolidoidussa testissä on määritelty, suojatun tuotannon piiriin kuuluminen edellyttää, että (konsolidoidussa tekstissä mainittu) hyväksytty valvontaelin on ennalta hyväksynyt ja rekisteröinyt kasvattajat. Tätä varten kasvattajien on esitettävä hyväksytylle elimelle asiaa koskeva pyyntö. Kun asiaan liittyvät seikat on varmennettu, kyseinen elin antaa kullekin yksittäiselle kasvattajalle kansalliselle valvontaviranomaiselle ilmoitetuissa ohjeissa määriteltyjen säätöjen mukaisen alfanumeerisen tunnuskoodin ja asiaan liittyvät tulostetut, numeroidut ja koodatut asiakirjat, jotka vaaditaan myöhempää sertifiointia varten.”

muutetaan seuraavasti:

”Kaikkia tuotantoprosessin vaiheita seurataan kirjaamalla kaikkien niiden osalta sisään tulevien ja lähtevien tuotteiden määriä. Tällä tavoin ja merkitsemällä sikatilat, tuottajat, teurastajat, paloittelu-, jalostus- ja raakakypsytyslaitokset sekä pakkaajat valvontaelimen ylläpitämiin rekistereihin sekä ilmoittamalla ajoissa valvontaelimelle tuotetut määrät varmistetaan tuotteen jäljitettävyys kaikissa tuotantoketjun vaiheissa. Valvontaelin valvoo tuotantoeritelmän ja siihen liittyvän valvontasuunnitelman määräysten mukaisesti kaikkien rekistereihin merkittyjen fyysisten henkilöiden ja oikeushenkilöiden toimintaa.”

Aikaisempi määräys on kokonaan korvattu uudella tekstillä, jossa yksilöidään kaikki lihanjalostuksen tuotantoketjun vaiheet asiaa koskevien voimassa olevien vaatimusten mukaisesti.

Kohta E.1.3

Kohtaa on täydennetty lisäämällä seuraava uusi kohta:

”Hyväksyntäsinetti: Ennen suolausvaiheen alkamista tuottajan on ensin varmistettava, että yksittäiset tuoreet kinkut vastaavat eritelmässä esitettyjä vaatimuksia, ja kiinnitettävä sen jälkeen niihin jäljempänä kuvatun mallin mukainen metallinen sinetti: Sinetti on kuusikulmion muotoinen, ja siihen on merkitty teksti ’C. VENETO’ sekä jalostustoimien alkamiskuukausi (roomalaisin numeroin) ja -vuosi (arabialaisin numeroin). Sinetti on ratkaisevan tärkeä vähimmäiskypsytysajan laskemiseksi; lisäksi se ilmoittaa lihan terveys- ja hygieniavaatimuksia koskevan voimassa olevan kansallisen lainsäädännön mukaisen tuotantoajankohdan. Sinetti on kiinnitetty erityisellä laitteella siten, ettei sitä voida enää poistaa.”

Uudella määräyksellä eritelmään lisätään kinkkujen tunnistaminen sinetin avulla, ja siinä myös kuvataan kyseinen sinetti. Tällä tavoin on mahdollista tunnistaa ainoastaan eritelmän vaatimukset täyttävät yksittäiset kinkut.

Kohta E.1.9

Kohtaa on täydennetty lisäämällä seuraava uusi kohta:

”Vaatimustenmukaisuusmerkinnän on oltava mukana luuttomaksi leikatussa kinkussa ja siitä saaduissa paloissa.

Vaatimustenmukaisuusmerkinnällä varustetuilla kinkuilla, jotka on tarkoitettu myöhemmin viipaloitaviksi ja esipakattaviksi, on oltava seuraavat ominaisuudet:

— raakakypsytysaika vähintään 14 kuukautta,

— kosteuspitoisuus enintään 64 %,

— merkinnän saamisen edellytyksenä olevien vaatimusten mukaisten ominaisuuksien säilyminen, eli tuotteessa ei saa olla teknisiä, laadullisia tai terveydellis-hygieenisiä vaatimustenvastaisuuksia.

Vaatimustenmukaisuusmerkintä kiinnitetään käytettäviin pakkauksiin valvontaelimen valvonnassa lähtemättömällä tavalla ja siten, ettei sitä voida poistaa.

Kaupan pitäminen

Paloiksi leikkaaminen, viipaloiminen ja pakkaaminen: Prosciutto Veneto Berico-Euganeo voidaan pitää kaupan paitsi kokonaisena, myös luuttomaksi leikattuna ja sen lisäksi myös eri muotoisina ja painoisina pakattuina paloina; siinä tapauksessa osassa H tarkoitettu vaatimustenmukaisuusmerkintä on kiinnitettävä näkyvästi kaikkiin yksittäisiin paloihin.

Prosciutto Veneto Berico-Euganeo voidaan myydä myös viipaloituna, jolloin vaatimustenmukaisuusmerkintä on kiinnitettävä pakkaukseen lähtemättömällä tavalla ja siten, ettei sitä voida poistaa.

Prosciutto Veneto Berico-Euganeo -kinkun paloiksi leikkaamista, viipaloimista ja pakkaamista valvotaan, jotta voidaan

— varmistaa, että on todella kyse alkuperänimityksen käyttöä varten jo sertifioidusta tuotteesta ja siten vahvistaa jäljitettävyyden ja alkuperätodisteiden osalta eritelmän vaatimuksia vastaavat tiedot,

— todeta, että laatua ja teknisiä ominaisuuksia koskevia eritelmän vaatimuksia on jatkuvasti noudatettu eikä niiden osalta ole ilmennyt minkäänlaisia haittatekijöitä ja että raakakypsytyksen ja aw-arvon edellytykset täyttyvät,

— todistaa, että pakkauksissa käytetään voimassa olevan eritelmän mukaisia graafisia merkintöjä ja että pakkaukset vastaavat yhdenmukaisella tavalla kaikkia SAN-tunnuksen käyttöä koskevia määräyksiä,

— varmistaa, että SAN-tunnusta käyttävät viipaloidun tuotteen pakkaukset sisältävät ilmoitetun määrän Prosciutto Veneto Berico-Euganeo -kinkkua asianmukaisella tavalla merkittynä.

Luuttomaksi leikattavat kokonaiset kinkut toimitetaan jatkojalostustoimenpiteitä varten siten, että niiden mukana on tuottajan antama todistus, jossa on SAN-tunnuksen käyttöä koskevan valvontasuunnitelman mukaiset asianmukaiset määrälliset tiedot ja kuvaukset, erityisesti

a) jalostuksen alkamisajankohta (sinetin päiväys);

b) lukumäärä ja paino;

c) tuottajan tunnuskoodi;

Toimija, joka vastaa luuttomaksi leikkaamisesta, viipaloimisesta ja esipakkaamisesta SAN-tunnuksen käyttöä varten, on velvoitettu asettamaan saataville kaikki tarpeelliset asiakirjat suoritettujen toimenpiteiden vaatimustenmukaisuuden ja asianmukaisuuden tarkastamiseksi valvontaelimen antamien ohjeiden mukaisesti, ja hänen on myös aina ilmoitettava valvontaelimelle asemastaan jalostusketjun tässä osassa paikalla tehtävien tarkastusten järjestämiseksi omalla kustannuksellaan.”

Uusi määräys koskee vaatimustenmukaisuusmerkinnän käyttöä myös luuttomaksi leikattavaksi, viipaloitavaksi ja esipakattavaksi tarkoitetuissa kinkuissa, ja siinä määritellään viipaloitavaksi ja esipakattavaksi tarkoitettujen kinkkujen laatuvaatimukset, jotta niihin voidaan kiinnittää kyseinen merkintä.

Lisäksi määritellään menettelyt, joita luuttomaksi leikkaamisesta, viipaloimisesta ja esipakkaamisesta vastaavan toimijan on noudatettava tuotteen alkuperätodisteiden varmistamiseksi.

Tuotantomenetelmä

Kohta C.6.4

Virke

”Kasvatusmenetelmillä pyritään tuottamaan painavia sikoja ilman että sikojen paino päivää kohti nousisi liikaa. Menetelmillä pyritään myös tuottamaan ETY-luokituksen pääluokkiin kuuluvia ruhoja.”

muutetaan seuraavasti:

”Kasvatusmenetelmillä pyritään tuottamaan painavia sikoja ilman että sikojen paino päivää kohti nousisi liikaa. Menetelmillä pyritään myös tuottamaan EU-luokituksen pääluokkiin kuuluvia ruhoja; unionin luokitustaulukon H-ryhmän (painavat siat) luokat U, R ja O.”

Muutos on tehty eritelmän mukauttamiseksi vastaamaan asetuksen (EU) N:o 1308/2013 liitteessä IV olevassa B osassa olevaa unionin sianruhojen luokitusasteikkoa.

Merkinnät

Kohta H.2

Jäljempänä kuvattu vaatimustenmukaisuusmerkintä on lisätty, jotta kuluttajat saavat selkeämpää tietoa.

Kohta H.4

Virke

”Ennen suolausta ainoastaan hyväksytyistä teurastamoista peräisin oleviin tuoreisiin kinkkuihin, joissa on jo aiemmin kuvatut leimat, kiinnitetään sinetti.”

muutetaan seuraavasti:

”Ennen suolausta ainoastaan hyväksytyistä teurastamoista peräisin oleviin tuoreisiin kinkkuihin, joissa on jo aiemmin kuvatut leimat, kiinnitetään sinetti (ks. kohta E.1.3).”

Viittaus kohtaan E.1.3 on lisätty, jotta hyväksyntäsinetin yksilöiminen eritelmän tekstissä on helpompaa.

Kohta H.5

Teksti

”Prosciutto Veneto Berico-Euganeo -kinkun merkintää koskevissa säännöissä on ilman muuta noudatettava 27.1.1992 (elintarvikkeiden merkinnöistä, esillepanosta ja mainonnasta annettujen yhteisön direktiivien saattamisesta osaksi kansallista lainsäädäntöä) annettua Italian tasavallan asetusta nro 109. Konsolidoidun tekstin ja tämän eritelmän vaatimusten mukaisesti Prosciutto Veneto Berico-Euganeo -kinkussa on oltava seuraavat pakolliset merkinnät:

a) kokonainen luullinen Prosciutto Veneto Berico-Euganeo -kinkku: — ’Prosciutto Veneto Berico-Euganeo’ ja sen jälkeen maininta ’suojattu alkuperänimitys’; — tuotantolaitoksen päätoimipaikka;

b) luuttomaksi leikattu Prosciutto Veneto Berico-Euganeo -kinkku kokonaisena tai paloina: — ’Prosciutto Veneto Berico-Euganeo’ ja sen jälkeen maininta ’suojattu alkuperänimitys’; — pakkauslaitoksen päätoimipaikka; — tuotantopäivä, mikäli kohdassa H.3 mainittu sinetti ei ole enää näkyvissä.

Viipaloidun Prosciutto Veneto Berico-Euganeo -kinkun osalta on edellä mainitun lisäksi noudatettava hyväksytyn elimen antamissa ohjeissa vahvistettuja esillepanoa koskevia erityissääntöjä.”

muutetaan seuraavaan muotoon:

”Prosciutto Veneto Berico-Euganeo -kinkun merkintää koskevissa säännöissä on ilman muuta noudatettava 27.1.1992 (elintarvikkeiden merkinnöistä, esillepanosta ja mainonnasta annettujen yhteisön direktiivien saattamisesta osaksi kansallista lainsäädäntöä) annettua Italian tasavallan asetusta nro 109. Konsolidoidun tekstin ja tämän eritelmän vaatimusten mukaisesti Prosciutto Veneto Berico-Euganeo -kinkussa on oltava seuraavat pakolliset merkinnät:

a) Kokonaisen luullisen ja vaatimustenmukaisuusmerkinnällä varustetun Prosciutto Veneto Berico-Euganeo -kinkun etiketti, jossa ilmoitetaan seuraavat tiedot: — pääasiallisessa kentässä on ilmoitettava nimitys ’Prosciutto Veneto Berico-Euganeo’ ja sen jäljessä maininta ’suojattu alkuperänimitys’; — pääasiallisessa kentässä on ilmoitettava valvontaelimen rekisteröimän tuottajan toiminimi ja/tai yrityksen rekisteröity tavaramerkki; — tuottajan päätoimipaikka on ilmoitettava.

b) Kokonaisen luuttomaksi leikatun ja vaatimustenmukaisuusmerkinnällä varustetun kokonaisena tai paloiteltuna pakatun Prosciutto Veneto Berico-Euganeo -kinkun etiketti, jossa ilmoitetaan seuraavat tiedot: — pääasiallisessa kentässä on ilmoitettava nimitys ’Prosciutto Veneto Berico-Euganeo’ ja sen jäljessä maininta ’suojattu alkuperänimitys’; — pääasiallisessa kentässä on ilmoitettava valvontaelimen rekisteröimän tuottajan toiminimi ja/tai yrityksen rekisteröity tavaramerkki; — tuottajan päätoimipaikka on ilmoitettava; — pakkauslaitoksen päätoimipaikka ja tuotantopäivä, mikäli kohdassa H.3 mainittu sinetti ei ole enää näkyvissä.

Jos tuote on viipaloitu ja esipakattu, pakkaukset (rasiat ja/tai muunlaiset kääreet) on valmistettava läpinäkyvästä elintarvikkeiden säilytykseen soveltuvasta materiaalista. Sellaisista materiaaleista tehtyjä pakkauksia, jotka voivat myös epäsuorasti muuttaa tuotteen fysikaalis-kemiallisia ja aistinvaraisia ominaisuuksia.

Pakkausten etiketit on sijoitettava pakkauksen päällyspinnan (etupuoli) vasempaan yläkulmaan, ja niissä on oltava seuraavat maininnat:

— SAN-tuotteen tunnus, joka esittää tekstin ’VENETO’ yläpuolelle kuvattua Pyhän Markuksen leijonaa,

— EU:n SAN-tunnus,

— nimi ’Prosciutto Veneto Berico-Euganeo’,

— teksti ’laissa nro 628/81 ja asetuksessa (EY) N:o 1107/96 tarkoitettu suojattu alkuperänimitys’,

— teksti ’maa- ja metsätalousministeriön hyväksymän valvontaelimen varmentama’.

Kaikkien viipaloitujen tuotteiden pakkausten teknisessä ja/tai kauppaetiketissä on oltava sen oikeassa alaosassa

— tuottajayrityksen (jalostajan) tai viipaloimisesta vastaavan pakkauslaitoksen toiminimi,

— tuotanto- ja/tai pakkauslaitoksen päätoimipaikka,

— siinä tapauksessa, että tuottaja vastaa pakkaamisesta tai kaupan pitämisestä, on mainittava myös varsinaisen tuottajan tunnistekoodi,

— siinä tapauksessa, että pakkaaminen tapahtuu erillisessä laitoksessa muualla kuin tuottajan tiloissa, on ilmoitettava pakkauslaitoksen päätoimipaikka.

On mahdollista mainita ainoastaan yksi seuraavista toimijoista – tuottaja, tuottaja, joka vastaa tuotteen kaupan pitämisestä, pakkaaja ja/tai kaupan pitäjä – ilman viittauksia muihin toimijoihin.

Tunnistekoodilla tarkoitetaan tunnusnumeroa, jonka valvontaelin on myöntänyt jalostusyritykselle siinä vaiheessa kun yritys on merkitty kohdassa C.8.1 tarkoitettuihin rekistereihin.

Tuotantoyrityksen toiminimen yhteyteen on mahdollista liittää maininta ’tuottaja’ tai ’tuottaja ja pakkaaja’ (italian kielellä tai jollakin muulla kielellä). Muissa tapauksissa pakkaajan, joka ei ole samalla myös tuottajayritys, on aina ilmoitettava tuotantolaitoksen päätoimipaikan yhteydessä tuottajan tunnistekoodi ja täsmennettävä oman toiminimensä yhteydessä (italian kielellä tai jollakin muulla kielellä), että on kyseessä ’pakkaaja’.

Edellä a alakohdassa olevia kokonaisen luullisen Prosciutto Veneto Berico-Euganeo -kinkun etikettiä koskevia määräyksiä täydennetään lisäämällä niihin vaatimustenmukaisuusmerkintä ja tuottajan viitetiedot.

Edellä b alakohdassa olevia luuttomaksi leikatun kokonaisen tai paloitellun Prosciutto Veneto Berico-Euganeo -kinkun etikettiä koskevia määräyksiä täydennetään lisäämällä niihin vaatimustenmukaisuusmerkintä ja tuottajan viitetiedot (tunnistekoodi).”

Lisätään kohta, joka koskee viipaloidun esipakatun tuotteen pakkaus- ja merkintävaatimuksia.

Nämä muutokset ovat tarpeen, jotta voidaan varmistaa, että eri tarjontamuodoissa (kokonainen luullinen, luuttomaksi leikattu kokonaisena, paloina, viipaloituna ja esipakattuna) oleva tuote on asianmukaisesti yksilöity ja kuluttajan tunnistettavissa.

Pakkaaminen

Kohta H.6

Virkkeen

”— Myyntinimityksen yhteydessä ei saa käyttää määreitä ’classico’, ’autentico’, ’extra’ tai ’super’ eikä muita vastaavia määreitä, mainintoja ja luonnehdintoja lukuun ottamalla ilmaisuja ’disossato’ (luuton) ja ’affettato’ (viipaloitu). Etiketissä ei sallita mitään muitakaan ylimääräisiä määreitä, ellei muun lainsäädännön noudattaminen sitä edellytä.”

jälkeen lisätään seuraava kohta:

”— tuotteen pakkauksissa ja esillepanossa on kiellettyä käyttää määreitä, joita ei ole erikseen mainittu eritelmässä, lukuun ottamatta tapauksia, joissa ne ovat tarpeen muiden lakisääteisten vaatimusten noudattamiseksi;”

Näillä merkintöjen osalta lisätyillä määräyksillä parannetaan loppukuluttajien suojelun tasoa, koska niiden avulla voidaan välttää, että lopulliset myyjät tai pakkaajat ilmoittavat pakkauksissa tai muussa tuotteeseen liittyvässä aineistossa harhaanjohtavia tai lainsäädännön vastaisia tietoja.

Valvontaelin

Osa G

Kohdat G.2, G.4 ja G.6 on poistettu, ja kohdat G.1, G.3 ja G.5 on muotoiltu uudelleen. Muutoksen avulla eritelmä voidaan saattaa asetuksessa (EU) N:o 1151/2012 säädettyjen valvontaa ja tarkastuksia koskevien vaatimusten mukaiseksi. Muutoksella poistetaan viittaukset suojasta huolehtivaan Consorzio di tutela del prosciutto Veneto Berico-Euganeo D.O.P. -ryhmään tarkastuksia varten valtuutettuna elimenä ja täsmennetään, että ”valtuutetulla elimellä” ja/tai ”valvontaelimellä” tarkoitetaan toimijaa, joka harjoittaa eritelmän noudattamiseen liittyvää valvontatoimintaa asetuksen (EU) N:o 1151/2012 37 artiklan mukaisesti. Sen vuoksi osan G seuraavat kohdat:

” G.1 Konsolidoidun tekstin 39 artiklassa (jolla korvataan 4.11.1981 annettu laki nro 628, kuten jo edellä on mainittu) säädetään, että noudattamisen valvonnasta ja siihen liittyvistä tarkastuksista vastaa teollisuus-, kauppa- ja käsiteollisuusministeriö yhdessä maa- ja metsätalousministeriön (joka sittemmin on lakkautettu ja korvattu maatalous-, elintarvike- ja metsätalouspolitiikan koordinoinnista vastaavalla ministeriöllä) sekä terveysministeriön kanssa turvautumalla tämän tehtävän hoitamisessa valtuutetun elimen apuun. Kyseisen lainsäädännön mukaan valtuutetuksi elimeksi voidaan nimetä tuottajien vapaaehtoinen yhteenliittymä, joka täyttää seuraavat vaatimukset: — sen toimintaan sovelletaan edellä mainittujen ministeriöiden hyväksymää säännöstöä, — sen jäsenistä vähintään 50 % on tuottajia, joiden osuus suojatusta tuotannosta viimeisten kolmen vuoden aikana on vähintään 50 %, — sen kokoonpano, organisaatio ja käytettävissä olevat varat mahdollistavat tehokkaan ja puolueettoman toiminnan harjoittamisen, — sen tarkastuslautakunnan puheenjohtajan nimittää teollisuus-, kauppa- ja käsiteollisuusministeri, — sitä johtaa hallintoneuvosto, johon kuuluu yksi Padovan, Vicenzan ja Veronan kauppa-, teollisuus-, käsiteollisuus- ja maatalouskamareiden yhdessä nimeämä jäsen ja kolme kansallisella tasolla edustavimpien maataloustuottajajärjestöjen nimeämää jäsentä, — sillä on toimialakohtainen lautakunta, joka koostuu kasvattajien, teurastajien ja tuottajien edustajista ja järjestää ryhmän toimijoille opastusta ja neuvontaa kaikissa valtuutetun toimielimen toimivaltaan kuuluvissa kysymyksissä. Vapaaehtoisen ryhmän on haettava toimeksiantoa voidakseen harjoittaa valtuutetun elimen toimea, ja sen on osoitettava hakemuksessaan, että asetetut vaatimukset täyttyvät. Eräisiin valtuutetun elimen toimenkuvaan kuuluvien valvontamenettelyjen soveltamiseen, sen hallintoneuvoston mahdolliseen hajottamiseen ja nimittämisen peruuttamiseen liittyvät erityisvaatimukset vahvistetaan konsolidoidun tekstin 45 ja 46 artiklassa. G.2 Valvonnasta vastaava henkilöstö voi tehdä tarkastuksia ja selvityksiä sekä pyytää saada nähtäväkseen kaikki tarpeellisiksi katsomansa asiakirjatiedot tai pyytää niistä itselleen kopioita esimerkiksi hallinnollisten tai muunkaltaisten rikkomusten toteamiseksi; sillä on vapaa pääsy siankasvatustiloille, teurastamoihin ja tuottajien toimitiloihin sekä suojatun tuotteen tuotantoketjuun osallistuvien materiaalien, tuotteiden ja palvelujen toimittajien tiloihin ja yleisesti ottaen kaikkialle, missä kinkkujen tuotantoa tai jakelua kulutusta ja kaupan pitämistä varten muodossa tai toisessa tapahtuu. Ryhmälle annettujen valvontatehtävien hoitamisesta vastaavat tarkastajat, joille on annettu Italian rikospoliisilain 57 §:ssä tarkoitetut rikospoliisiviranomaisen valtuudet sen jälkeen, kun Padovan maakuntajohtaja on myöntänyt heille 18.6.1931 annetun kuninkaan asetuksen nro 773 133 ja 138 §:ssä sekä sen soveltamisasetuksessa tarkoitetut yksityisen vartijan oikeudet. Valtuutettu elin antaa valvontahenkilöstöä ja konsolidoidussa tekstissä tarkoitettuja toimia varten nimettyä henkilöstöä koskevat säännöt. Henkilöstö menettää työsuhteen päättyessä rikospoliisiviranomaisen valtuudet ja yksityisen vartijan oikeudet. Valvontatehtävien hoitamisesta vastaavalle henkilöstöllä on oltava valtuutetun elimen tai muun julkisviranomaisen antama valtuuskirja, joka on aina esitettävä valvontatehtävää suoritettaessa. Kun valvontaelin, joka ei ole kansallisella tasolla valtuutettu elin, havaitsee, että lainsäädäntöä on rikottu, sen on toimitettava välittömästi valtuutetulle elimelle raportti sekä todisteet havainnoista jatkotoimia varten. G.3 Kun kaikki tämän eritelmän osassa C tarkoitetut raaka-ainetta koskevat valvonta- ja tarkastustoimet on yksilöity ja vahvistettu, valtuutettu elin panee oman henkilöstönsä välityksellä täytäntöön valvontajärjestelmän, jolla varmistetaan kaikkien suojatun tuotteen tuotantoketjuun osallistuville toimijoille voimassa olevien vaatimusten ja eritelmien mukaisesti kuuluvien velvoitteiden noudattaminen; valvontajärjestelmän rakenne on seuraavanlainen: G.3.1 — Jalostusvaiheiden aikana valtuutetun elimen kyseiseen tehtävään määräämä henkilöstö voi tehdä tarkastuksia lihan laadun tutkimiseksi, sen varmistamiseksi, että asianmukaiset rekisterit ja muu asiakirja-aineisto on saatavilla, tai sen toteamiseksi, että jalostusmenetelmät vastaavat eritelmän ja konsolidoidun tekstin määräyksiä. — Kiistatapauksissa tai silloin, kun tarkastuksen tulokset eivät ole välittömästi käytettävissä, valtuutetun elimen henkilöstö merkitsee kyseisen tuotteen erityisellä tunnistemerkinnällä. — Hygieniavalvonnasta vastaava virkaeläinlääkäri asettaa valtuutetun elimen pyynnöstä tämän käyttöön kaikki tarpeellisiksi katsotut viralliset asiakirjat sen tarkastamiseksi, että toimet on suoritettu moitteettomasti eritelmän ja konsolidoidun tekstin määräyksiä noudattaen. G.3.2 — Aina kun hyväksyttyyn laitokseen toimitetaan tuoreita kinkkuja jalostettavaksi Prosciutto Veneto Berico-Euganeo -kinkuiksi, valtuutetun elimen henkilöstön on tarkastettava toimitetun erän mukana seuraava terveys- ja hygieniatodistus sekä 12 artiklan 4 kohdassa tarkoitetut asiakirjat ja erityisesti a) sikatila, teurastamo ja mahdollisesti leikkaamo, josta toimitus on peräisin, sekä erän toimituspäivä jalostuslaitokseen; b) konsolidoidun tekstin 8 ja 12 artiklassa tarkoitetuilla leimoilla merkittyjen tuoreiden kinkkujen lukumäärä; c) se, ettei erälle ole tehty muita käsittelyjä kuin jäähdytys. — Jotta tuoreisiin kinkkuihin voidaan kiinnittää sinetti, tuottajan on esitettävä asiaa koskeva pyyntö valtuutetulle elimelle, joka tarkastaa, että kaikki asiaankuuluvat toimenpiteet on toteutettu moitteettomasti. — Sinetin kiinnittämisestä huolehtii tuottaja, ja sinetti on kiinnitettävä ennen suolausta siten, että se on jatkuvasti näkyvillä. — Sinetissä ilmoitetaan jalostuksen alkamiskuukausi ja -vuosi; nämä tiedot vastaavat lihan terveysvaatimuksista annetussa voimassa olevassa lainsäädännössä tarkoitettua tuotantopäivää. — Valtuutetun elimen nimeämä henkilö kieltää sinetin kiinnittämisen a) kinkkuihin, joiden ei katsota soveltuvan suojatun tuotteen tuotantoon; b) kinkkuihin, joiden mukana ei ole vaadittuja asiakirjoja tai joissa ei ole konsolidoidun tekstin 8 ja 12 artiklassa tarkoitettua leimaa; c) kinkkuihin, jotka ovat peräisin alle 24 tuntia tai yli 120 tuntia aikaisemmin teurastetuista sioista. — Jos myöhemmin todetaan seikkoja, joilla on haitallisia vaikutuksia, valtuutetun elimen henkilöstö poistaa mahdollisesti jo kiinnitetyn sinetin ja laatii asiasta pöytäkirjan. — Tuottaja voi pyytää, että pöytäkirjaan lisätään mahdolliset perustelut sille, miksi hän on eri mieltä valtuutetun elimen päätöksestä, ja hänellä on kolme päivää aikaa pyytää uutta teknistä tarkastusta, johon osallistuu Parmassa sijaitseva säilöttyjen elintarvikkeiden tutkimuslaitos (Stazione sperimentale per l’industria delle conserve alimentari di Parma), jolla on oikeus nimetä oma asiantuntijansa. G.3.3 — Konsolidoidun tekstin 19 ja 41 artiklassa tarkoitettujen toimien päätteeksi kustakin suojatun tuotteen tuotantoa varten toimitetusta erästä laaditaan pöytäkirja, jossa mainitaan seuraavat tiedot: a) erän mukana toimitetun terveys- ja hygieniatodistuksen viitetiedot; b) suolauspäivä; c) niiden tuoreiden kinkkujen lukumäärä ja yhteispaino, joihin on kiinnitetty sinetti; d) soveltumattomiksi todettujen tai kiistanalaisten kinkkujen lukumäärä ja yhteispaino; e) niiden kinkkujen lukumäärä, joihin ei ole kiinnitetty sinettiä ja jotka ovat edelleen laitoksessa tai jotka lähetetään takaisin teurastamoon tai johonkin toiseen laitokseen. — Sinetin kiinnittäminen on merkittävä kunkin erän osalta asianmukaiseen rekisteriin. — Pöytäkirja laaditaan kahtena kappaleena, joista toinen jää jalostuslaitokselle ja toinen valtuutetulle elimelle. — Tuottaja voi pyytää, että pöytäkirjaan lisätään mahdolliset perustelut sille, miksi hän on eri mieltä valtuutetun elimen päätöksestä, ja hänellä on kolme päivää aikaa pyytää uutta teknistä tarkastusta, johon osallistuu Parmassa sijaitseva säilöttyjen elintarvikkeiden tutkimuslaitos (Stazione sperimentale per l’industria delle conserve alimentari di Parma), jolla on oikeus nimetä oma asiantuntijansa. — Jos kiistanalaiset kinkut todetaan uuden tarkastuksen jälkeen soveltuviksi suojatun tuotteen tuotantoon, kyseiseksi toteamispäiväksi vahvistetaan vastaväitteen esittämispäivä; kiistanalaiset kinkut on varastoitava huolellisesti, jotta voidaan estää niiden käsitteleminen sen jälkeen, kun valtuutettu elin on yksilöinyt ne ja määrännyt ne säilytettäviksi jalostuslaitoksessa tuottajan vastuulla. — Valtuutetun elimen määräämä henkilö voi aina tarpeelliseksi katsomissaan tapauksissa yksilöidä soveltumattomiksi todetut kinkut, joiden osalta ei ole esitetty vastaväitteitä, käyttämällä erityismerkintöjä, joista on ilmoitettava pöytäkirjassa. G.3.4 — Valtuutetun elimen määräämät henkilöt ovat läsnä, kun merkintä tehdään, ja heidän on ennalta varmistettava, että seuraavat edellytykset täyttyvät: a) määrätyn vähimmäisraakakypsytysajan täyttyminen rekisterien, asiakirjojen ja sinetin tarkastamisen perusteella, ja tähän aikaan on laskettava mukaan kuukausi, jonka aikana sinetti on kiinnitetty; b) jalostusmenetelmien vaatimustenmukaisuus; c) eritelmässä ja konsolidoidussa tekstissä määrättyjen kaupallisten ominaisuuksien esiintyminen; d) määritysparametrien noudattaminen. — Valtuutetun elimen määräämät henkilöt suorittavat etukäteen pistelemisen riittävälle määrälle kinkkuja, jotta saadaan vakuuttavat todisteet niiden laadusta; tarvittaessa he voivat myös tarkastaa tuotteen avaamalla enintään viisi kinkkua jokaista tuhannen kinkun erää tai sen osaa kohden tuottajan vastatessa niiden kustannuksista. — Kaikki aistinvaraiset ominaisuudet arvioidaan, ja poikkeama on mahdollista sallia ainoastaan hyvin vähäisten puutteiden osalta. — Merkintä tehdään kinkun kamaraan mahdollisesti useampaankin kohtaan siten, että se säilyy näkyvissä kunnes tuote on kulutettu kokonaisuudessaan. — Valtuutettu elin huolehtii merkinnän tekemiseen käytettävien välineiden muotin säilyttämisestä; kaikissa välineissä on oltava tuottajan tunnistenumero, ja valtuutettu elin antaa ne määräämiensä henkilöiden käyttöön merkinnän tekemiseksi kinkkuihin, mikä voi tapahtua myös tuottajan toimesta. — Näissä välineissä voi olla myös valtuutetun elimen valvontamenettelyjen mukaan määräämiä erityisiä tunnisteita. G.3.5 — Valtuutetun elimen määräämä henkilö täyttää kunkin merkitsemisen osalta sitä koskevan pöytäkirjan, josta käyvät ilmi seuraavat tiedot: a) merkittäväksi esitettyjen kinkkujen lukumäärä; b) jalostuksen alkamispäivä; c) asianomaisesta rekisteristä saadut tuotteen tunnistetiedot; d) kaikkien merkittyjen kinkkujen kokonaismäärä ja päivämäärä, jona merkitsemistoimet on tehty; e) suojatun tuotteen valmistukseen soveltuviksi katsottujen kinkkujen lukumäärä; f) mahdollisten kiistanalaisten kinkkujen lukumäärä. — Valtuutettu elin ottaa haltuunsa kiistanalaiset kinkut huolehtien samalla tarvittavista varotoimenpiteistä ja mahdollisten tunnusmerkintöjen tekemisestä, jotta voidaan estää niiden korvaaminen toisilla tai muut käsittelytoimenpiteet, ja antaa ne sen jälkeen tuottajan säilytettäväksi. — Tuottaja, jolle toimitetaan kopio pöytäkirjasta, voi pyytää, että pöytäkirjaan lisätään hänen mahdolliset huomautuksensa, ja hänellä on kolme päivää aikaa pyytää uutta teknistä tarkastusta, johon osallistuu Parmassa sijaitseva säilöttyjen elintarvikkeiden tutkimuslaitos (Stazione sperimentale per l’industria delle conserve alimentari di Parma), jolla on oikeus nimetä oma asiantuntijansa. — Suojatun tuotteen valmistukseen soveltumattomista kinkuista on poistettava sinetti; tästä huolehtii tuottaja valtuutetun elimen määräämän henkilön läsnä ollessa. — Merkitseminen tai sinetin poistaminen on kirjattava konsolidoidun tekstin 18 artiklassa tarkoitettuun erityiseen rekisteriin. G.3.6 — Valtuutetun elimen määräämät henkilöt huolehtivat merkin poistamisesta, jos tarkastuksissa käy ilmi, että merkki on kiinnitetty kinkkuihin, jotka eivät sovellu suojatun tuotteen tuotantoon tai eivät muuten vastaa vaatimuksia. — Toimenpiteistä laaditaan erillinen pöytäkirja, jossa esitetään niiden kinkkujen tunnistustiedot, joista on poistettu merkki. — Tuottaja, jolle toimitetaan kopio pöytäkirjasta, voi pyytää, että pöytäkirjaan lisätään hänen mahdolliset huomautuksensa, ja hänellä on kolme päivää aikaa pyytää uutta teknistä tarkastusta, johon osallistuu Parmassa sijaitseva säilöttyjen elintarvikkeiden tutkimuslaitos (Stazione sperimentale per l’industria delle conserve alimentari di Parma), jolla on oikeus nimetä oma asiantuntijansa. G.4 Kohdassa G.1 mainitaan, että valvonnasta ja tarkastuksista vastaavat ministeriöt antavat näiden tehtävien suorittamisen vapaaehtoisen ryhmän muodossa perustetulle valtuutetulle elimelle, jonka on täytettävä asetetut vaatimukset. Voimassa olevan kansallisen lainsäädännön mukaan kyseinen valtuutettu elin on Consorzio del prosciutto Veneto Berico-Euganeo, joka on nimetty hoitamaan tehtävää nimitysten suojasta annetun lain nro 628/80 nojalla 6.4.1990 annetulla ministeriön asetuksella. Kyseinen asetus on eritelmän liitteessä 12/G. Ryhmä hoitaa nykyisin valtuutetun elimen tehtäviä myös konsolidoidun tekstin määräysten nojalla, ja se on osoittanut täyttävänsä kaikki oikeudelliseen asemaan, rakenteeseen, organisaatioon ja edustavuuteen liittyvät vaatimukset. Erityisesti — sen toimintaa ohjaa perussääntö, joka on eritelmän liitteessä 14/G; — sen jäsenistö koostuu 100-prosenttisesti tuottajista (ks. liite 15/G – jäsenluettelo), jotka kaikki edustavat suojatun tuotteen tuotantoa viimeisten kolmen vuoden aikana; — sen kokoonpano, organisaatio ja käytettävissä olevat varat mahdollistavat sille kuuluvien valvonta- ja tarkastustoimien tehokkaan ja puolueettoman toteuttamisen (ks. liite 16/G); — se on pyytänyt teollisuus-, kauppa- ja käsiteollisuusministeriä nimittämään tarkastuslautakunnan puheenjohtajan. G.5 Edellä todetun perusteella tätä eritelmää ja asetuksen (ETY) N:o 2081/92 4 artiklan 2 kohdan g alakohtaa sovellettaessa valtuutettu elin ja/tai hyväksytty valvontaelin on: Consorzio di tutela del Prosciutto Veneto Berico-Euganeo D.O.P. Päätoimipaikan osoite: Piazza Vittorio Emanuele II 3, 35044 Montagnana (Padova) Ryhmä on perustettu vapaaehtoisesti vuonna 1971 suojaamaan, korostamaan, varmistamaan ja edistämään – myös jäsentensä lukuun – perinteisen ja arvostetun kinkun tuotantoa, joka kuitenkin vaati asianmukaisia tukitoimenpiteitä sekä tuottajien että kuluttajien suojelemiseksi väärinkäytöksiltä ja sääntöjenvastaisuuksilta. Myös Veneton alue totesi tämän välttämättömäksi hyväksyessään 15.3.1979 ehdotuksen kansalliseksi laiksi, joka myöhemmin toimitettiin parlamentille, hyväksyttiin ja julkaistiin 4.11.1981 (ks. liite 22/G). Ryhmän toiminnan tavoitteet on kuvattu sen perussäännössä, voimassa olevassa lainsäädännössä ja konsolidoidussa tekstissä, ja Italian tasavalta on tunnustanut ja vahvistanut ne aiemmin mainitussa 6.4.1990 annetussa ministeriön asetuksessa, jossa ryhmä valtuutettiin toimimaan valvontaelimenä. Tämän seurauksena ryhmä, jonka yksityisoikeudellinen luonne on silti säilynyt, huolehtii julkisoikeudellisesta tehtävästä kansanterveys- ja maatalous-, elintarvike- ja metsätalousministeriöiden kanssayhteistyössä toimivan teollisuus-, kauppa- ja käsiteollisuusministeriön valvonnassa. G.6 Kaikkien tässä eritelmässä mainittujen toimenpiteiden tarkoituksena on varmistaa, että asetuksessa (ETY) N:o 2081/92 säädettyjä vaatimuksia noudattavat tuottajat sisällytetään valvontajärjestelmän piiriin. Tässä eritelmässä määrättyjen valvontatoimien kustannuksista vastaavat tuottajat konsolidoidun tekstin 14 ja 40 artiklassa vahvistettujen yksityiskohtaisten sääntöjen mukaisesti. Valvontajärjestelmään, siihen liittyviin muodollisiin ja teknisiin menettelyihin sekä mahdollisten sääntöjenvastaisuuksien, rikkomisten ja väärinkäytösten toteamista ja vahvistamista koskeviin yksityiskohtaisiin sääntöihin sovelletaan konsolidoidussa tekstissä ja valtuutetun elimen antamissa ja kansalliselle valvontaviranomaiselle ilmoittamissa teknisissä ohjeissa olevia määräyksiä. Niitä sovelletaan myös tähän eritelmään.”

muutetaan seuraavaan muotoon:

” G.1 Valvontaelin huolehtii tuotteen ja eritelmän määräysten välisen vastaavuuden tarkastamisesta 21.11.2012 annetun Euroopan parlamentin ja neuvoston asetuksen (EU) N:o 1151/2012 I luvun V osaston säännösten mukaisesti. G.2 Kun kaikki tämän eritelmän osassa C tarkoitetut raaka-ainetta koskevat tarkastustoimet on yksilöity ja vahvistettu, valtuutettu elin panee oman henkilöstönsä välityksellä täytäntöön valvontajärjestelmän, jolla varmistetaan kaikkien suojatun tuotteen tuotantoketjuun osallistuville toimijoille voimassa olevien vaatimusten ja eritelmien mukaisesti kuuluvien velvoitteiden noudattaminen; valvontajärjestelmän rakenne on seuraavanlainen: G.2.1 — Jalostusvaiheiden aikana valtuutetun elimen kyseiseen tehtävään määräämä henkilöstö voi tehdä tarkastuksia lihan laadun tutkimiseksi, sen varmistamiseksi, että asianmukaiset rekisterit ja muu asiakirja-aineisto on saatavilla, tai sen toteamiseksi, että jalostusmenetelmät vastaavat eritelmän ja konsolidoidun tekstin määräyksiä. — Kiistatapauksissa tai silloin, kun tarkastuksen tulokset eivät ole välittömästi käytettävissä, valtuutetun elimen henkilöstö merkitsee kyseisen tuotteen erityisellä tunnistemerkinnällä. — Hygieniavalvonnasta vastaava virkaeläinlääkäri asettaa valtuutetun elimen pyynnöstä tämän käyttöön kaikki tarpeellisiksi katsotut viralliset asiakirjat sen tarkastamiseksi, että toimet on suoritettu moitteettomasti eritelmän ja konsolidoidun tekstin määräyksiä noudattaen. G.2.2 — Aina kun hyväksyttyyn laitokseen toimitetaan tuoreita kinkkuja jalostettavaksi Prosciutto Veneto Berico-Euganeo -kinkuiksi, valtuutetun elimen henkilöstön on tarkastettava toimitetun erän mukana seuraavat terveys- ja hygieniatiedot sekä 12 artiklan 4 kohdassa tarkoitetut asiakirjat ja erityisesti a) sikatila, teurastamo ja mahdollisesti leikkaamo, josta toimitus on peräisin, sekä erän toimituspäivä jalostuslaitokseen; b) konsolidoidun tekstin 8 ja 12 artiklassa tarkoitetuilla leimoilla merkittyjen tuoreiden kinkkujen lukumäärä; c) se, ettei erälle ole tehty muita käsittelyjä kuin jäähdytys. — Jotta tuoreisiin kinkkuihin voidaan kiinnittää sinetti, tuottajan on esitettävä asiaa koskeva pyyntö valtuutetulle elimelle, joka tarkastaa, että kaikki asiaankuuluvat toimenpiteet on toteutettu moitteettomasti. — Sinetin kiinnittämisestä huolehtii tuottaja, ja sinetti on kiinnitettävä ennen suolausta siten, että se on jatkuvasti näkyvillä. — Sinetissä ilmoitetaan jalostuksen alkamiskuukausi ja -vuosi; nämä tiedot vastaavat lihan terveysvaatimuksista annetussa voimassa olevassa lainsäädännössä tarkoitettua tuotantopäivää. — Valtuutetun elimen nimeämä henkilö kieltää sinetin kiinnittämisen a) kinkkuihin, joiden ei katsota soveltuvan suojatun tuotteen tuotantoon; b) kinkkuihin, joiden mukana ei ole vaadittuja asiakirjoja tai joissa ei ole konsolidoidun tekstin 8 ja 12 artiklassa tarkoitettua leimaa; c) kinkkuihin, jotka ovat peräisin alle 24 tuntia tai yli 120 tuntia aikaisemmin teurastetuista sioista. — Jos myöhemmin todetaan seikkoja, joilla on haitallisia vaikutuksia, valtuutetun elimen henkilöstö poistaa mahdollisesti jo kiinnitetyn sinetin ja laatii asiasta pöytäkirjan. — Tuottaja voi pyytää, että pöytäkirjaan lisätään mahdolliset perustelut sille, miksi hän on eri mieltä valtuutetun elimen päätöksestä, ja hänellä on kolme päivää aikaa pyytää uutta teknistä tarkastusta, johon osallistuu Parmassa sijaitseva säilöttyjen elintarvikkeiden tutkimuslaitos (Stazione sperimentale per l’industria delle conserve alimentari di Parma), jolla on oikeus nimetä oma asiantuntijansa. G.2.3 — Konsolidoidun tekstin 19 ja 41 artiklassa tarkoitettujen toimien päätteeksi kustakin suojatun tuotteen tuotantoa varten toimitetusta erästä laaditaan pöytäkirja, jossa mainitaan seuraavat tiedot: a) erän mukana toimitetun terveys- ja hygieniatodistuksen viitetiedot; b) suolauspäivä; c) niiden tuoreiden kinkkujen lukumäärä ja yhteispaino, joihin on kiinnitetty sinetti; d) soveltumattomiksi todettujen tai kiistanalaisten kinkkujen lukumäärä ja yhteispaino; e) niiden kinkkujen lukumäärä, joihin ei ole kiinnitetty sinettiä ja jotka ovat edelleen laitoksessa tai jotka lähetetään takaisin teurastamoon tai johonkin toiseen laitokseen. — Sinetin kiinnittäminen on merkittävä kunkin erän osalta asianmukaiseen rekisteriin. — Pöytäkirja laaditaan kahtena kappaleena, joista toinen jää jalostuslaitokselle ja toinen valtuutetulle elimelle. — Tuottaja voi pyytää, että pöytäkirjaan lisätään mahdolliset perustelut sille, miksi hän on eri mieltä valtuutetun elimen päätöksestä, ja hänellä on kolme päivää aikaa pyytää uutta teknistä tarkastusta, johon osallistuu Parmassa sijaitseva säilöttyjen elintarvikkeiden tutkimuslaitos (Stazione sperimentale per l’industria delle conserve alimentari di Parma), jolla on oikeus nimetä oma asiantuntijansa. — Jos kiistanalaiset kinkut todetaan uuden tarkastuksen jälkeen soveltuviksi suojatun tuotteen tuotantoon, kyseiseksi toteamispäiväksi vahvistetaan vastaväitteen esittämispäivä; kiistanalaiset kinkut on varastoitava huolellisesti, jotta voidaan estää niiden käsitteleminen sen jälkeen, kun valtuutettu elin on yksilöinyt ne ja määrännyt ne säilytettäviksi jalostuslaitoksessa tuottajan vastuulla. — Valtuutetun elimen määräämä henkilö voi aina tarpeelliseksi katsomissaan tapauksissa yksilöidä soveltumattomiksi todetut kinkut, joiden osalta ei ole esitetty vastaväitteitä, käyttämällä erityismerkintöjä, joista on ilmoitettava pöytäkirjassa. G.2.4 — Valtuutetun elimen määräämät henkilöt ovat läsnä, kun merkintä tehdään, ja heidän on ennalta varmistettava, että seuraavat edellytykset täyttyvät: a) määrätyn vähimmäisraakakypsytysajan täyttyminen rekisterien, asiakirjojen ja sinetin tarkastamisen perusteella, ja tähän aikaan on laskettava mukaan kuukausi, jonka aikana sinetti on kiinnitetty; b) jalostusmenetelmien vaatimustenmukaisuus; c) eritelmässä ja konsolidoidussa tekstissä määrättyjen kaupallisten ominaisuuksien esiintyminen; d) määritysparametrien noudattaminen. — Valtuutetun elimen määräämät henkilöt suorittavat etukäteen pistelemisen riittävälle määrälle kinkkuja, jotta saadaan vakuuttavat todisteet niiden laadusta; tarvittaessa he voivat myös tarkastaa tuotteen avaamalla enintään viisi kinkkua jokaista tuhannen kinkun erää tai sen osaa kohden tuottajan vastatessa niiden kustannuksista. — Kaikki aistinvaraiset ominaisuudet arvioidaan, ja poikkeama on mahdollista sallia ainoastaan hyvin vähäisten puutteiden osalta. — Merkintä tehdään kinkun kamaraan mahdollisesti useampaankin kohtaan siten, että se säilyy näkyvissä kunnes tuote on kulutettu kokonaisuudessaan. — Valtuutettu elin huolehtii merkinnän tekemiseen käytettävien välineiden muotin säilyttämisestä; kaikissa välineissä on oltava tuottajan tunnistenumero, ja valtuutettu elin antaa ne määräämiensä henkilöiden käyttöön merkinnän tekemiseksi kinkkuihin, mikä voi tapahtua myös tuottajan toimesta. — Näissä välineissä voi olla myös valtuutetun elimen valvontamenettelyjen mukaan määräämiä erityisiä tunnisteita. G.2.5 — Valtuutetun elimen määräämä henkilö täyttää kunkin merkitsemisen osalta sitä koskevan pöytäkirjan, josta käyvät ilmi seuraavat tiedot: a) merkittäväksi esitettyjen kinkkujen lukumäärä; b) jalostuksen alkamispäivä; c) asianomaisesta rekisteristä saadut tuotteen tunnistetiedot; d) kaikkien merkittyjen kinkkujen kokonaismäärä ja päivämäärä, jona merkitsemistoimet on tehty; e) suojatun tuotteen valmistukseen soveltuviksi katsottujen kinkkujen lukumäärä; f) mahdollisten kiistanalaisten kinkkujen lukumäärä. — Valtuutettu elin ottaa haltuunsa kiistanalaiset kinkut huolehtien samalla tarvittavista varotoimenpiteistä ja mahdollisten tunnusmerkintöjen tekemisestä, jotta voidaan estää niiden korvaaminen toisilla tai muut käsittelytoimenpiteet, ja antaa ne sen jälkeen tuottajan säilytettäväksi. — Tuottaja, jolle toimitetaan kopio pöytäkirjasta, voi pyytää, että pöytäkirjaan lisätään hänen mahdolliset huomautuksensa, ja hänellä on kolme päivää aikaa pyytää uutta teknistä tarkastusta, johon osallistuu Parmassa sijaitseva säilöttyjen elintarvikkeiden tutkimuslaitos (Stazione sperimentale per l’industria delle conserve alimentari di Parma), jolla on oikeus nimetä oma asiantuntijansa. — Suojatun tuotteen valmistukseen soveltumattomista kinkuista on poistettava sinetti; tästä huolehtii tuottaja valtuutetun elimen määräämän henkilön läsnä ollessa. — Merkitseminen tai sinetin poistaminen on kirjattava konsolidoidun tekstin 18 artiklassa tarkoitettuun erityiseen rekisteriin. G.2.6 — Valtuutetun elimen määräämät henkilöt huolehtivat merkin poistamisesta, jos tarkastuksissa käy ilmi, että merkki on kiinnitetty kinkkuihin, jotka eivät sovellu suojatun tuotteen tuotantoon tai eivät muuten vastaa vaatimuksia. — Toimenpiteistä laaditaan erillinen pöytäkirja, jossa esitetään niiden kinkkujen tunnistustiedot, joista on poistettu merkki. — Tuottaja, jolle toimitetaan kopio pöytäkirjasta, voi pyytää, että pöytäkirjaan lisätään hänen mahdolliset huomautuksensa, ja hänellä on kolme päivää aikaa pyytää uutta teknistä tarkastusta, johon osallistuu Parmassa sijaitseva säilöttyjen elintarvikkeiden tutkimuslaitos (Stazione sperimentale per l’industria delle conserve alimentari di Parma), jolla on oikeus nimetä oma asiantuntijansa. G.3 Edellä todetun perusteella tätä eritelmää ja voimassa olevaa lainsäädäntöä sovellettaessa valtuutettu elin ja/tai hyväksytty valvontaelin on: l’Istituto Nord Est Qualità – I.N.E.Q., Via Rodeano, 71, 33038 – San Daniele del Friuli (Udine). Puhelin: +39 432/940349. Faksi: +39 432/943357. Sähköposti: info@ineq.it”

YHTENÄINEN ASIAKIRJA

”PROSCIUTTO VENETO BERICO-EUGANEO”

EU-nro: PDO-IT-02104 – 18.1.2016

SAN ( X ) SMM ( )

1. Nimi (nimet)

”Prosciutto Veneto Berico-Euganeo”

2. Jäsenvaltio tai kolmas maa

Italia

3. Maataloustuotteen tai elintarvikkeen kuvaus

3.1 Tuotelaji

Luokka 1.2 – Lihavalmisteet (kuumennetut, suolatut, savustetut jne.)

3.2 Kuvaus 1 kohdassa nimetystä tuotteesta

Prosciutto Veneto Berico-Euganeo on raakakypsytetty kinkku, jolle on ominaista kevyesti puristetun siankinkun luonnollinen ulkomuoto ilman distaalista osaa (sorkkaa); reisiluun pään (seläke) yli menevä paljas lihasosa on enintään kuusi senttimetriä (lyhyt leikkaus). Kokonainen luullinen Prosciutto Veneto Berico-Euganeo painaa 8–11 kilogrammaa; luuttomaksi leikattavien kinkkujen painon on oltava vähintään 7 kilogrammaa. Liha on väriltään vaaleanpunaista, kevyesti marmoroitua, ja rasvainen osa on täysin valkoinen; aromi on hienostuneen makea ja tuoksuva. Kinkku sidotaan säären yläosaan tehdyn reiän läpi viedyllä narulla. Paljas vähärasvainen osa viimeistellään peittämällä se jauhoista, sianihrasta ja suolasta sekoitetulla ja mahdollisesti suolalla, pippurilla yms. aineilla maustetulla seoksella. Säilöntä- tai väriaineita ei saa käyttää.

Raakakypsytyksen päätyttyä Prosciutto Veneto Berico-Euganeo -kinkulla on seuraavat fysikaalis-kemialliset ominaisuudet:

— : kosteuspitoisuus : 58–64 % — : natriumkloridi (suola) : 4–6,8 % — : proteiinien hajoamisindeksi : 24–31 %

Prosciutto Veneto Berico-Euganeo voidaan saattaa kulutukseen kokonaisena ja luullisena, luuttomaksi leikattuna, eri painoisina ja muotoisina esipakattuina paloina tai viipaloituna; kaikissa tuotetyypeissä on oltava vaatimustenmukaisuusmerkintä.

Myöhemmin viipaloitavaksi ja esipakattavaksi tarkoitettujen kinkkujen raakakypsytyksen on kestettävä vähintään 14 kuukautta, ja niiden kosteuspitoisuus saa olla enintään 64 prosenttia.

3.3 Rehu (vain eläinperäiset tuotteet) ja raaka-aineet (vain jalostetut tuotteet)

Sikojen ruokintaan käytettävän rehun on oltava peräisin pääosin seuraavilta alueilta: Veneto, Lombardia, Emilia-Romagna, Umbria ja Lazio. Rehun määrä ja käyttö vaihtelevat eri ruokintavaiheissa eläinten iän ja painon mukaan. Ensimmäisessä vaiheessa, kun eläinten elopaino on enintään 80 kilogrammaa, rehun on sisällettävä kuiva-ainetta seuraavasti: viljaa vähintään 45 prosenttia kokonaismäärästä, josta siilomaissia enintään 10 prosenttia; kirnumaitoa ja -piimää enintään kuusi litraa eläintä kohden, rasvoja, joiden sulamispiste on yli 36 °C enintään kaksi prosenttia; kalajauhoa ja proteiinilysaatteja, molempia enintään yksi prosentti rehuannoksen kuiva-aineesta.

Toisessa eli lihotusvaiheessa viljan osuuden on oltava vähintään 55 prosenttia kuiva-aineen kokonaismäärästä; muut rehun ainesosat, niiden enimmäismäärät ja osuudet rehusta määritellään tarkemmin eritelmässä.

Viljapohjainen rehu on tarjottava mieluiten nestemuodossa (liemi tai mäski), perinteisesti heraan sekoitettuna. Jotta lihaan saataisiin hyvä rasvapeite, on linolihapon lisääminen rehuun sallittu, ja sitä voi olla enintään 2 prosenttia annetusta kuiva-aineesta.

Raaka-aineet

Elävät eläimet: Prosciutto Veneto Berico-Euganeo tuotetaan yksinomaan seuraavilla alueilla syntyneistä, kasvatetuista ja teurastetuista sioista: Veneto, Lombardia, Emilia-Romagna, Umbria ja Lazio.

Nimitykseen ”Prosciutto Veneto Berico-Euganeo” on vuodesta 1996 lähtien sovellettu asetuksen (EU) N:o 1151/2012 5 artiklan 3 kohdassa tarkoitettua, asetuksella (ETY) N:o 2081/91 2 artiklan 4 kohdan mukaisesti myönnettyä poikkeusta.

Puhdasrotuiset perinteisiin rotuihin large white ja landrace kuuluvat siat tai niistä jalostetut siat, jotka on merkitty Italian kantakirjaan. Lisäksi hyväksytään duroc-rodusta jalostetut siat, jotka on merkitty Italian kantakirjaan.

Myös muihin rotuihin kuuluvat risteytetyt siat sallitaan, mikäli ne ovat peräisin valinta- tai risteytysohjelmista, joiden tarkoitus ei ole ristiriidassa Italian kantakirjajärjestelmän painavien sikojen tuotantoon liittyvien tavoitteiden kanssa.

Perinteen mukaisesti tuotantoon ei kuitenkaan hyväksytä ominaisuuksiltaan edellä mainituista sioista täysin poikkeavia sikoja ja erityisesti sellaisia, joilla on stressille altistava geeni, mikä voidaan nykyään todeta objektiivisesti sekä teurastetuista eläimistä että raakakypsytetyistä kinkuista.

Eläimiä, joista saatavat kinkut eivät vastaa tässä esitettyjä vaatimuksia, ei saa käyttää, ja rotuihin landrace belge, hampshire, pietrain, duroc ja spot Poland kuuluvat puhdasrotuiset eläimet on suljettu tuotannon ulkopuolelle.

Myös karjujen ja emakoiden käyttö on kielletty.

Käytetyn geneettisen tyypin on oltava sellainen, että eläimet saavuttavat suuren painon tehokkaasti, mutta kuitenkin niin, että keskimääräinen paino (elopaino) erää kohti on noin 160 kilogrammaa (+/– 10 %).

Kasvatusmenetelmät on suunniteltu painavien sikojen tuotantoa varten siten, että paino kasvaa päivittäin hitaasti. Ruhojen on kuuluttava unionin luokitustaulukon H-ryhmän (painavat siat) pääluokkiin U, R ja O.

Teurastushetkellä sikojen terveydentilan on oltava erinomainen, ja eläinten on oltava vähintään yhdeksän kuukauden ikäisiä.

Tuoreet kinkut: Prosciutto Veneto berico-Euganeo -kinkun valmistukseen käytettävien tuoreiden siankinkkujen on oltava ilman sorkkaa, ja niiden painon on oltava vähintään 10 kilogrammaa (mieluiten 10–15 kg); ulkopintaa peittävän rasvakerroksen paksuuden – reisiluun päähän nähden kohtisuoraan mitattuna ja kamara mukaan luettuna – on oltava vähintään 20 millimetriä, jotta voidaan varmistaa tuotteen säilyminen pehmeänä raakakypsytyksen aikana.

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Kaikkien SAN-tuotteen ”Prosciutto Veneto Berico-Euganeo” tuotanto- ja jalostusvaiheiden on tapahduttava 4 kohdassa yksilöidyllä maantieteellisellä alueella.

3.5 Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

Luuttomaksi leikkaaminen, viipaloiminen ja esipakkaaminen voidaan tehdä myös 4 kohdassa yksilöidyn tuotantoalueen ulkopuolella.

Jotta tuotteen jäljitettävyys ei vaarannu ja kuluttajalle voidaan taata tuotteen aitous, kokonaisesta kamaraan tehdyllä merkinnällä varustetusta kinkusta saadut luuttomaksi leikatut palat tai valmiiksi viipaloituna myytävä tuote on pidettävä kaupan pakattuna näiden käsittelytoimenpiteiden jälkeen asianmukaisiin elintarvikekäyttöön soveltuviin pakkauksiin tai kuoriin, joissa on SAN-tuotteen nimi ja tunnus, koska merkintä häviää kyseiden toimenpiteiden aikana.

Viipaloitu tuote on pakattava läpinäkyvästä materiaalista valmistettuihin rasioihin ja/tai muunlaisiin kääreisiin, jotka soveltuvat tuotteen säilyttämiseen eivätkä muuta suoraan tai välillisesti sen kemiallis-fysikaalisia ja aistinvaraisia ominaisuuksia.

3.6 Tuotteen, johon rekisteröity nimi viittaa, merkitsemistä koskevat erityiset säännöt

Prosciutto Veneto Berico-Euganeo yksilöidään jäljempänä kuvatulla merkinnällä, joka tehdään pysyvästi kamaraan.

Kokonaisen luullisen ja vaatimustenmukaisuusmerkinnällä varustetun Prosciutto Veneto Berico-Euganeo -kinkun etiketti, jossa ilmoitetaan seuraavat tiedot:

— pääasiallisessa kentässä on ilmoitettava nimitys ”Prosciutto Veneto Berico-Euganeo” ja sen jäljessä maininta ”suojattu alkuperänimitys”;

— pääasiallisessa kentässä on ilmoitettava valvontaelimen rekisteröimän tuottajan toiminimi ja/tai yrityksen rekisteröity tavaramerkki;

— tuottajan päätoimipaikka on ilmoitettava.

Kokonaisen luuttomaksi leikatun ja vaatimustenmukaisuusmerkinnällä varustetun kokonaisena tai paloiteltuna pakatun Prosciutto Veneto Berico-Euganeo -kinkun etiketti, jossa ilmoitetaan seuraavat tiedot:

— pääasiallisessa kentässä on ilmoitettava nimitys ”Prosciutto Veneto Berico-Euganeo” ja sen jäljessä maininta ”suojattu alkuperänimitys”;

— pääasiallisessa kentässä on ilmoitettava valvontaelimen rekisteröimän tuottajan toiminimi ja/tai yrityksen rekisteröity tavaramerkki;

— tuottajan päätoimipaikka on ilmoitettava;

— pakkauslaitoksen päätoimipaikka ja tuotantopäivä, mikäli tuottajan ennen suolausta kiinnittämä sinetti ei ole enää näkyvissä.

Jos viipaloitu tuote on esipakattu, pakkausten etiketit on sijoitettava pakkauksen päällyspinnan (etupuoli) vasempaan yläkulmaan, ja niissä on oltava seuraavat maininnat:

— SAN-tuotteen tunnus, joka esittää tekstin ”VENETO” yläpuolelle kuvattua Pyhän Markuksen leijonaa,

— EU:n SAN-tunnus,

— nimi ”Prosciutto Veneto Berico-Euganeo”,

— maininta ”suojattu alkuperänimitys”,

— teksti ”maa- ja metsätalousministeriön hyväksymän valvontaelimen varmentama”.

Kaikkien viipaloitujen tuotteiden pakkausten teknisessä ja/tai kauppaetiketissä on oltava sen oikeassa alaosassa

— tuottajayrityksen (jalostajan) tai viipaloimisesta vastaavan pakkauslaitoksen toiminimi,

— tuotanto- ja/tai pakkauslaitoksen päätoimipaikka,

— siinä tapauksessa, että hyväksytty tuottaja vastaa pakkaamisesta tai kaupan pitämisestä, on mainittava myös ryhmän antama varsinaisen tuottajan tunnistekoodi,

— siinä tapauksessa, että pakkaaminen tapahtuu erillisessä laitoksessa muualla kuin hyväksytyn tuottajan tiloissa, on ilmoitettava pakkauslaitoksen päätoimipaikka.

On mahdollista mainita ainoastaan yksi seuraavista toimijoista – tuottaja, tuottaja, joka vastaa tuotteen kaupan pitämisestä, pakkaaja ja/tai kaupan pitäjä – ilman viittauksia muihin toimijoihin.

Tuotantoyrityksen toiminimen yhteyteen on mahdollista liittää maininta ”tuottaja” tai ”tuottaja ja pakkaaja” (italian kielellä tai jollakin muulla kielellä).

Pakkaajan, joka ei ole samalla myös tuottajayritys, on aina ilmoitettava tuotantolaitoksen päätoimipaikan yhteydessä ryhmän antama tuottajan tunnistekoodi ja täsmennettävä oman toiminimensä yhteydessä (italian kielellä tai jollakin muulla kielellä), että on kyseessä ”pakkaaja”. Nimitystä ”Prosciutto Veneto Berico-Euganeo” ei missään tapauksessa saa käyttää yhdessä määreitä ”classico”, ”autentico”, ”extra” tai ”super” eikä muita vastaavia määreitä, mainintoja ja luonnehdintoja lukuun ottamalla ilmaisuja ”disossato” (luuton) ja ”affettato” (viipaloitu). Tuotteen pakkauksissa ja esillepanossa on kiellettyä käyttää määreitä, joita ei ole erikseen mainittu eritelmässä, lukuun ottamatta tapauksia, joissa ne ovat tarpeen muiden lakisääteisten vaatimusten noudattamiseksi.

4. Maantieteellisen alueen tarkka rajaus

Prosciutto Veneto Berico-Euganeo -kinkun tuotantoalue rajoittuu seuraavien kuntien alueelle: Montagnana, Saletto, Ospedaletto Euganeo, Este, Pressana, Roveredo di Guà, Noventa Vicentina, Poiana Maggiore, Orgiano, Alonte, Sossano, Lonigo, Sarego, Villaga, Barbarano Vicentino, jotka sijaitsevat Po-joen alueella ja Bericin ja Eugenein rinteillä Padovan, Vicenzan ja Veronan maakunnissa Italiaan kuuluvalla Veneton alueella.

5. Yhteys maantieteelliseen alueeseen

Prosciutto Veneto Berico-Euganeo -kinkun alkuperä kumpuaa maatalouden historiallisesta, yhteiskunnallisesta, inhimillisestä ja taloudellisesta kehittymisestä Po-joen tasangolla, joka on perinteistä siankasvatus- ja -teurastusaluetta, ja sitä ympäröivillä kukkuloilla, jotka muodostavat Prosciutto Veneto Berico-Euganeo -kinkun tyypillisen jalostus-, tuotanto- ja raakakypsytysalueen; johtuen alueen sijainnista Berici- ja Euganei-vuorten välisessä maastossa ja siellä vallitsevista erityisistä ympäristöoloista ja mikroilmastosta alue on luokiteltu luontoarvoltaan erityisen merkitykselliseksi.

Sikojen alkuperäalue – kasvatuksesta teurastukseen – on mahdollistanut sikatalouden kehittymisen, joka perustuu osittain vapaaseen laiduntamiseen tasangon ja rinteiden tammimetsissä ja tammenterhojen hyödyntämiseen sikojen ruokinnassa; jo yli 50 vuoden ajan Po-joen tasangon ja siihen kuuluvien reuna-alueiden muodostamalla makroalueella on tyypillisesti harjoitettu myös meijeriteollisuutta ja viljankasvatusta.

Tällainen kasvatustapa yhdessä kasvuominaisuuksiltaan suotuisien sikarotujen ja genotyyppien kanssa on johtanut tyypillisten ”painavien sikojen” tuotantoon, jonka yhteydessä on sovellettu perinteisiä ja eri alueiden ominaisuuksien mukaan eriytettyjä lihan jalostus- ja säilöntämenetelmiä.

Raakakypsytetyn kinkun jalostuksen yhteydessä Veneton historialliseen kulttuuriin kuuluva Po-joen kelttiläis-lombardialaisista perinteistä juurensa juontava osaaminen on aina ollut tärkeä tekijä. Sen tuloksena on aikojen kuluessa kehittynyt vaiheittain etenevä luonnollinen tuotantoprosessi, joka on keskittynyt ainoastaan muutamille ympäristöolojensa perusteella suotuisille alueille pääasiassa kukkuloiden rinteillä.

Kinkkujen erityisessä jalostusmenetelmässä, jonka vaiheita ovat kinkkujen irrottaminen, jäähdyttäminen, puhdistaminen, suolaus, kevyt puristaminen, vetäytyminen, huuhteleminen, kuivaaminen ja raakakypsytys ja joka edelleen suoritetaan pääosin käsityönä, ilmenee tuottajien erityinen taito ja osaaminen. Kinkkujen eri osat (vähärasvainen liha ja rasvakudos) peitetään ja suojataan siten, että voidaan varmistaa lihan mahdollisimman hyvä säilyminen ja kypsyminen pitkään jatkuvan raakakypsytyksen aikana.

Näiden erilaisissa sosiaalis-kulttuurisissa ympäristöissä kehittyneiden perinteisten jalostusmenetelmien ja Po-joen tasangolle ja sen reuna-alueille ominaisten ilmasto- ja ympäristötekijöiden vaikutuksesta ovat kehittyneet alueella tuotettujen erilaisten suojatulla alkuperänimityksellä varustettujen raakakypsytettyjen kinkkujen tunnusomaiset erityispiirteet.

Myös Berici-vuorten ja vuonna 1989 Colli Euganein alueelliseksi luonnonpuistoksi luokitellun Euganei-vuorten alueen välisen Veneto osan ilmasto- ja ympäristöolosuhteet ovat perinteisesti vaikuttaneet Prosciutto Veneto Berico-Euganeo -kinkun erityisyyteen; niiden perusteella ovat määräytyneet luonnolliset raakakypsytysmenetelmät ja eri vaiheiden kestoajat, jotka ovat edelleen käytössä kyseisen tuotteen valmistuksessa. Mikroalue, jolla Prosciutto Veneto Berico-Euganeo -kinkku tuotetaan, rajoittuu maantieteellisesti Veneton alueen eteläisessä keskiosassa sijaitsevaan 15 kuntaan, joiden pinta-ala on yhteensä vain 355,63 neliökilometriä. Berici- ja Euganei-vuorten väliseltä alueelta on vain muutaman kymmenen kilometrin matka Veneton esialppien rinteille ja Gardajärvelle ja 45–50 kilometrin matka Adrianmeren pohjukassa sijaitsevalle Venetsianlahdelle.

Siksi tuotantoalue käsittääkin sekä Veneton Alppien alarinteet ja vuoriston ja tasangon välimaaston että tasangon, ja kumpuilevan maaston pinnanmuodostus vaikuttaa tuulen suuntaan ja ilmasto-oloihin alueen eri osissa.

Tästä johtuen ilmasto on ihanteellinen kinkkujen raakakypsytyksen onnistumisen kannalta. Yksilöidyn maantieteellisen alueen ilmasto vaihtelee pinnankorkeuden mukaan subalpiinisesta osittain merelliseen, ja sille ovat ominaisia idästä ja pohjoisesta puhaltavat tuulet; jälkimmäisiin kuuluu esimerkiksi pohjoisesta tasangolle suuntautuva kuuma föhn-tuuli, jonka vaikutus tuntuu lievänä jopa Venetsiassa asti. Koska maastossa ei ole esteitä, Adrianmereltä saapuvat tuulet pääsevät päivisin puhaltamaan kauas tasangolle aina Alppien ensimmäisille rinteille asti. Myös ne saavat aikaan terveelliselle ympäristölle ominaisen jatkuvan kevyen ilmanvaihdon, jonka ansiosta ympäristö soveltuu erityisen hyvin sianlihavalmisteiden raakakypsytykseen. Kaikki edellä kuvatut olosuhteet saavat yhdessä aikaan tasaisen ja ainutlaatuisen mikroilmaston, joka esiintyy ainoastaan kyseisellä maantieteellisellä alueella. Tuloksena on erityinen, melko kuiva ympäristö, jollaista pidetään yleisesti ihanteellisena kinkkujen raakakypsytykselle. Se nostaa myös esiin muut kukkuloiden kasvillisuuden, kuten oliivipuiden, tuomat erityisvivahteet, jotka osaltaan korostavat tuotteen tyypillisiä aromaattisia ominaisuuksia.

Tältä osin myös Veneton alueella Berici- ja Euganei-vuorten muodostamaa kokonaisuutta pidetään luontoarvon kannalta erityisen merkittävinä alueina. Tämä on vahvistettu 10.10.1989 annetussa alueellisessa laissa nro 38, jolla on perustettu Colli Euganein alueellinen luonnonpuisto.

Eritelmän julkaisutiedot

(tämän asetuksen 6 artiklan 1 kohdan toinen alakohta)

Italian hallitus on aloittanut kansallisen vastaväitemenettelyn julkaisemalla 5.11.2015 Italian tasavallan virallisen lehden numerossa 258 ehdotuksen suojatun alkuperänimityksen ”Prosciutto Veneto Berico-Euganeo” hyväksymiseksi.

Eritelmän täydellinen teksti on saatavissa internetosoitteessa http://www.politicheagricole.it/flex/cm/pages/ServeBLOB.php/L/IT/IDPagina/3335

tai

menemällä suoraan maa- ja metsätalousministeriön kotisivulle (www.politicheagricole.it), valitsemalla ensin ”Prodotti DOP e IGP” (ylhäällä oikealla), sen jälkeen ”Prodotti DOP, IGP e STG” (näytön vasemmassa laidassa) ja lopuksi ”Disciplinari di produzione all’esame dell’UE”.

(1) EUVL L 343, 14.12.2012, s. 1.